Američke rock zvijezde Foo Fighters iduće će godine održati prvi nastup u Hrvatskoj! Ekskluzivan premijeran nastup na ovim prostorima bit će održan 19. lipnja u pulskoj Areni. Broj ulaznica ograničen je na 7 tisuća, a u prodaju kreću u petak 23. studenog u 10 sati. Po osobi, odnosno transakciji, bit će moguće kupiti maksimalno 4 ulaznice.

Ulaznice će se u prodaji naći na svim službenim Eventimovim prodajnim mjestima (u Zagrebu glazbena knjižara Rockmark) i online. Cijene po sektorima su sljedeće: parter stajanje je 460 kn, tribine sjedenje 430 kn, trava / gornje stajanje iznose 370 kn, dok će za osobe u invalidskim kolicima cijena ulaznice iznositi 190 kn.

Kako već sada do ulaznice?

Ulaznice se već sada mogu rezervirati putem stranice Eventima gdje možete koristiti i odgovarajući kod (FFEURO19) koji je bend podijelio putem vlastitog Facebooka. Ulaznice se potom mogu preuzeti u glazbenoj knjižari Rockmark, nakon što to i označite.

Pin 2.7K Shares